30/07/2012 | Administración LocalMunicipal
Padrón
Notificación do acordo de emprazamento no procedemento tramitado no Xulgado do Contencioso Administrativo número 2 de Santiago de Compostela, PA 670/2011

Intentada a notificación da Resolución do Alcalde do Concello de Padrón número 350/2012, do 30 de maio, a don LUIS GABRIEL BREBENEL BENSALEM na súa condición de persoa interesada no expediente administrativo de reclamación patrimonial presentada por dona Zahya De Yzaguirre Varilla por danos nun vehículo, aos efectos do establecido no 49 da Lei 29/1998, do 13 de xullo, reguladora da xurisdicción contenciosa-administrativa (LXCA), e resultando infructuosa a práctica daquela nos últimos enderezos coñecidos do mesmo, procédese, de conformidade co disposto no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, a practicar a notificación a través da inserción do presente anuncio no Boletín Oficial da Provincia así como no Taboleiro de Anuncios do Concello do seu último enderezo coñecido: Primeiro. O 12 de abril de 2012 ten entrada no Rexistro de Entrada Municipal co número 3216 requerimento do Xulgado Contencioso Administrativo número 2 de Santiago de Compostela para que se remita copia autentificada, completa, foliado e con índice de documentos do expediente administrativo relativo á reclamación de responsabilidade patrimonial presentada por Antonia Jiménez Romero por danos no vehículo C-8361-BZ, o cal supón o emprazamento desta administración para comparecer no procedemento abreviado 670/2011 como demandada por aplicación do artigo 59 da Lei 29/1998, do 13 de xullo, reguladora da xurisdicción contenciosa-administrativa (LXCA). Primeiro. Os artigos 48 e 49 da LXCA establecen a obriga de remitir o expediente administrativo ao órgano xurisdiccional no prazo máximo de 20 días e a emprazar a todas as persoas interesadas no procedemento. Segundo. O artigo 4. b) do Regulamento de Asistencia Xurídica, Económica e Técnica aos Entes Locais, aprobado pola Excma. Deputación Provincial da Coruña, publicado no BOP número 245 do 25 de outubro de 1988. Terceiro. O artigo 21.1. k. da Lei 7/1985, do 2 de abril, reguladora das bases de réximen lcoal (LBRL), atribúe ao Alcalde “o exercicio de accións xudiciais e administrativas e a defensa do concello nas materias da súa competencia incluso cuando las hubiere delegado en otro órgano, y, en caso de urgencia, en materias de la competencia del Pleno, en este supuesto dando cuenta al mismo en la primera sesión que celebre para su ratificación”, Primeiro. Personarse no procedemento contencioso-administrativo, abreviado número 670/2011, que se tramita no Xulgado Contencioso Administrativo número 2 de Santiago de Compostela encomendando este Concello de Padrón a súa defensa e representación, como parte demandada, ao Inmaculada Jesus Maggi Thode da Excma. Deputación Provincial da Coruña don Sergio Jorge Levchenko Save ou calquera outro letrado adscrito á devandita Asesoría Xurídica Provincial, de conformidade co disposto no artigo 4. b) do Regulamento de Asistencia Xurídica, Económica e Técnica aos Entes Locais. Segundo. Emprazar, no prazo máximo de 5 días contados desde a data desta resolución, a cantas persoas aparezan como interesadas no expediente administrativo para que poidan persoarse no prazo de nove (9) días ante o Xulgado Contencioso Administrativo número 2 de Santiago de Compostela no procedemento ordinario número 670/2011, facéndolles saber que, de persoarse fóra do indicado prazo, teráselle por parte para os trámites non precluídos, e de non persoarse oportunamente continuará o procedemento nos seus trámites, sen que deba practicarselle notificación algunha. Terceiro. Practicadas as notificacións de emprazamento, remítase o expediente ao Xulgado Contencioso Administrativo número 2 de Santiago de Compostela, incorporando ao mesmo as notificacións efectuadas de emprazamento. Cuarto. Notificar o presente acordo aos interesados coa indicación de que pon fin á vía administrativa e que contra o mesmo poderase interpoñer, potestativamente, recurso de reposición ante o mesmo órgano que ditou o acto, no prazo dun mes contado desde a recepción da notificación da presente, ou ben, directamente, recurso contencioso-administrativo ante o Xulgado do Contencioso Administrativo no prazo de dous meses contados desde a mesma data, sen prexuízo de que se poida interpoñer calquera outro recurso que se estime pertinente. Quinto. Dar traslado da presente resolución aos letrados sinalados no apartado primeiro e dar conta ao Pleno na primeira sesión ordinaria que se convoque.» Padrón, 18 de xullo do 2012 O alcalde en funcións Asdo. Angel Rodríguez Conde